The Ethiopic text of the Ascension of Isaiah here presented follows R.H. Charles’ critical edition, published in 1900. The text has been extracted using image-to-text conversion sofwtare and, although some checks and corrections have been made, no formal proofreading has yet been carried out, so treat the text with some caution.
ዕርገተ፡ ኢሳይያስ፡ ነቢይ።
Chapter 1
1 ወኮነ፡ በክረምት፡ በ፳ወ፮፡ በመንግሥቱ፡ ለሕዝቅያስ፡ ንጉሠ፡ ይሁዳ፡ ወጸውዖ፡ ለምናሴ፡ ወልዱ፡ እስመ፡ ውእቱ፡ ባሕቲቱ፡ ሎቱ። 2 ወጸውዖ፡ በቅድመ፡ ኢሳይያስ፡ ወልደ፡ አሞጽ፡ ነቢይ፡ ወበቅድመ፡ ኢዮሳብ፡ ወልደ፡ ኢሳይያስ፡ ከመ፡ ያወፍዮ፡ ቃላተ፡ ጽድቅ፡ ዘለሊሁ፡ ንጉሥ፡ ርእየ፡ 3 ወኵነኔያተ፡ ዘለዓለም፡ ወሥቃያተ፡ ዘገሀነም፡ ወዘመኰንነዝ፡ ዓለም፡ ወዘመላእክቲሁ፡ ወዘስልጣናቲሁ፡ ወዘኀይላቲሁ፡ 4 ወቃላተ፡ ሃይማኖቱ፡ ለፍቁር፡ ዘለሊሁ፡ ርእየ፡ በ*ዓመተ፲ወ፭፡ መንግሥቱ፡ በደቄሁ። 5 ወመጠዎ፡ ቃላተ፡ ጽሑፉነ፡ ዘጸሐፈ፡ ሳምናስ፡ ጸሓፊ፡ ወእለኒ፡ ወሀቦ፡ ኢሳይያስ፡ ወልደ፡ አሞጽ፡ ወ*ለነቢያትኒ፡ ከመ፡ ይጽሐፉ፡ ወከመ፡ ያንብሩ፡ ኀቤሁ፡ ዘውእቱ፡ በቤተ፡ ንጉሥ፡ ርእየ፡ በእንተ፡ ኵነኔ፡ መላእክት፡ ወበእንተ፡ ተደምስሶቱ፡ ለዝ፡ ዓለም፡ ወበእንተ፡ ልብሰቶሙ፡ ለቅዱሳን፡ ወጸአቶሙ፡ ወበእንተ፡ ተወልጦቶሙ፡ ወስደት፡ ወዕርገቱ፡ ለፍቁር። 6 በ፳ዓመተ፡ መንግሥቱ፡ ለሕዝቅያስ፡ ርእየ፡ ኢሳይያስ፡ ቃላተዝ፡ ትንቢት፡ ወመጠዎ፡ ለኢዮሳብ፡ ወልዱ። ወውእቱ፡ እንዘ፡ ይኤዝዝ፡ እንዘ፡ ይቀውም፡ ኢዮሳብወልዱ፡ ለኢሳይያስ፡ 7 ይቤሎ፡ ኢሳይያስ፡ ለሕዝቅያስ፡ ንጉሥ፡ ወአኮ፡ ባሕቲቱ፡ በቅድመ፡ ምናሴ፡ ዘይቤሎ፡ ሕያው፡ እግዚአብሔር፡ ዘኢተፈነወ፡ ስሙ፡ ለዝ፡ ዓለም፡ ወሕያው፡ ፍቁሩ፡ ለእግዚእየ፡ ወሕያው፡ መንፈስ፡ ዘ*በላዕሌየ፡ ደትናገር፡ ከመ፡ ኵሎን፡ እላ*ንቱ፡ ትእዛዝ፡ ወእሉ፡ ቃላት፡ ይጸርዓ፡ በኅበ፡ ምናሴ፡ ወልድከ፡ ወበግብረ፡ እደዊሁ፡ በሥቃየ፡ ሥጋየ፡ *አሐውር፡ አነ፡ 8 ወይትለአክ፡ ሰማየል፡ መልኪራ፡ በምናሴ፡ ወኵሎ፡ ፈቃዶ፡ ይገብር፡ ወውእቱ፡ ይከውን፡ ተላዊሁ፡ ለብልያር፡ እምኔየ፡ 9 ወብዙኃነ፡ በኢየሩሳሌም፡ ወበይሁዳ፡ ያቀውምሙ፡ እምሃይማኖተ፡ ጽድቅ፡ ወብልያር፡ ይነብር፡ ላዕለ፡ ምናሴ፡ ወበእደዊሁ፡ አነ፡ እትወሰር። 10 ወሰሚዖ፡ ሕዝቅያስ፡ ዘንተ፡ ቃለ፡ በከየ፡ ዐቢየ፡ ፈድፋደ፡ ወሠጠጠ፡ አልባሲሁ፡ ወወደየ፡ መሬተ፡ ውስተ፡ ርእሱ፡ ወወድቀ፡ በገጹ። 11 ወይቤሎ፡ ኢሳይያስ፡ ተፈጸመ፡ ምክሩ፡ ለሰማየል፡ ላዕለ፡ ምናሴ፤ *ኢይበቍዐከ። 12 ወበዝክቱ፡ ዕለት፡ ሐለየ፡ ሕዝቅያስ፡ በልቡ፡ ከመ፡ ይቅትሎ፡ ለምናሴ፡ ወልዱ። 13 ወይቤሎ፡ ኢሳይያስ፡ ለሕዝቅያስ፡ አጽርዓ፡ ፍቁር፡ ለምክርከ፡ ወኅሊና፡ ልብከኒ፡ ኢይሄሉ፡ እስመ፡ አንሰ፡ በዝ፡ ጽውዓ፡ ተጸዋዕኩ፡ ወበርስቱ፡ ለፍቁር፡ አነ፡ እትወረስ።

Chapter 2
1 ወኮነ፡ እምድኅረ፡ ሞተ፡ ሕዝቅያስ፡ ወነግሠ፡ ምናሴ፡ ወኢተዘከረ፡ ትእዛዛተ፡ ሕዝቅያስ፡ አቡሁ፡ አላ፡ ረስዖሙ፡ ወኅደረ፡ ሰማየል፡ ላዕለ፡ ምናሴ፡ ወጠግዐ፡ ቦቱ። 2 ወኅደገ፡ ምናሴ፡ ተቀንዮ፡ ለእግዚአብሔር፡ ዘአቡሁ፡ ወተቀንየ፡ ለሰይጣን፡ ወለመላእክቲሁ፡ ወለኅይላቲሁ። 3 ወሜጠ፡ ቤተ፡ አቡሁ፡ እለ፡ ኮኑ፡ ቅድመ፡ ገጹ፡ ለሕዝቅያስ፡ *እምቃላተ፡ ጥበብ፡ ወተቀንዮ፡ ለእግዚአብሔር።
4 ወሜጠ፡ ልቦ፡ ምናሴ፡ ከመ፡ ይትቀነይ፡ ለብልያር፡ እስመ፡ መልአከ፡ ዐመፃ፡ ዘሥልጣነዝ፡ ዓለም፡ ውእቱ፡ ብልያር፡ ዘስሙ፡ መጠንቡኩስ፡ ወውእቱ፡ ይትፌሣሕ፡ በኢየሩሳሌም፡ ላዕለ፡ ምናሌ፡ ወያኄይሎ፡ በአግኅሦ፡ ወበዐመፃ፡ ዘተዘርአ፡ በኢየሩሳሌም። 5 ወበዝኅ፡ *ስገል፡ ወሥራይ፡ ወተጠይሮ፡ ወአስተቃሥም፡ ወዝሙት፡ [ወሐዊረ፡ ብእሲተ፡ ብእሲ]፡ ወስደተ፡ ጻድቃን፡ በእደ፡ ምናሴ፡ [ወበእደ፡ ብለኪራ፡] ወበእደ፡ ጦብያ፡ ከነናዊ፡ ወበእደ፡ ዮሐንስ፡ ዘእምአናቶት፡ ወበእደ፡ ዘሊቀ፡ ንዋይ። 6 ወትራፋተ፡ ነገር፡ ነዋ፡ ጽሑፋን፡ እሙንቱ፡ ውስተ፡ መጽሐፈ፡ ነገሥተ፡ ይሁዳ፡ ወእስራኤል። 7 ወኢሳይያስ፡ ወልደ፡ አምጽ፡ ሶበ፡ ርእየ፡ ዐመፃ፡ ዘይትገበር፡ በኢየሩሳሌም፡ ወተቀንዮ፡ ለስይጣን፡ ወዘውዖ፡ ተግኅሠ፡ እምኢየሩሳሌም፡ ወነበረ፡ ቤተ፡ ልሔም፡ ዘይሁዳ። 8 ወበህየኒ፡ ሀሎ፡ *ዐመፃ፡ ብዙኀ። ወተግኂሦ፡ እም*ቤተ፡ ልሔም፡ ነበረ፡ ውስተ፡ ደብር፡ *በመካነ፡ ገዳም። 9 ወሚኪያስ፡ ነቢይ፡ *ወአናንያ፡ አረጋዊ፡ ወኢዮኤል፡ ወእንባቆም፡ ወኢዮሳብ፡ ወልዱ፡ ወብዙኃን፡ እለ፡ የአምኑ፡ መሃይምናን፡ ዕርገተ፡ ሰማይ፡ ተግኅሡ፡ ወነበሩ፡ ውስተ፡ ደብር። 10 ኵሎሙ፡ *ሠቀ፡ ይትዐጸፉ፡ ወኵሎሙ፡ ነቢያት፡ እሙንቱ፡ ምንተሂ፡ እንዘ፡ አልቦሙ፡ ምስሌሆሙ፡ አላ፡ ዕራቆሙ፡ እሙንቱ፡ ወኵሎሙ፡ ይላሕዉ፡ *ላሐ፡ ዐቢየ፡ በእንተ፡ ስሕተተ፡ እስራኤል። 11 ወእሉ፡ አልቦሙ፡ ዘይበልዑ፡ ዘእንበለ፡ ሐምለ፡ ገዳም፡ ይቀነጥሱ፡ እምአድባር፡ ወአብሲሎሙ፡ ይሴሰዩ፡ ምስለ፡ ኢሳይያስ፡ ነቢይ፡ ወነበሩ፡ ውስተ፡ አድባር፡ ወውስተ፡ አውግር፡ ክልኤ፡ ዓመተ፡ መቀዕል። 12 ወእምድኅረዝ፡ ሀሊዎሙ፡ ውስተ፡ ገዳም፡ ወሀለወ፡ ኣሐዱ፡ ብእሲ፡ በሰማርያ፡ ዘስሙ፡ ብልኪራ፡ እምአዝማዱ፡ ለሰዱቅደስ፡ ወልደ፡ ከናአን፡ ሐሳዌ፡ ነቢይ፡ ዘመንበሩ፡ በቤተ፡ ልሔም። ወሕዝቅያስ፡ ወልደ፡ ከናኒ፡ ዘውእቱ፡ እኈ፡ አቡሁ፡ ወበመዋዕለ፡ አካአብ፡ ንጉሠ፡ እስራኤል፡ መምህሮሙ፡ ውእቱ፡ ለ፬፻ነቢያት፡ ዘበዓል፡ ወውእቱ፡ ጸፍዖ፡ ወፀአሎ፡ ለሚኪያስ፡ ወልደ፡ አማዳ፡ ነቢይ። 13 ወውእቱ፡ ተጽእለ፡ እምአካአብ፡ ወተወድየ፡ ሚኪያስ፡ ውስተ፡ ሞቅሕ፡ ምስለ፡ ሰዶቅያስ፡ ነቢይ፡ ሀለዉ፡ ምስለ፡ አኩዝያ፡ ወልደ፡ *አለሜሬም፡ በሰላአው።
14 ወኤልያስ፡ ነቢይ፡ ዘእም*ቴቦን፡ ዘእምገለአድ፡ ይጼእል፡ ለአኩዝያ፡ *ወለሰማርያ፡ *ወውእቱ፡ ተነበየ፡ በእንተ፡ አኩዝያ፡ ከመ፡ *በምስካበ፡ ደዌሁ፡ ይመውት፡ *ወሰማርያ፡ በእደ፡ ልበ፡ ናስር፡ ትትወሀብ፡ እስመ፡ ቀተለ፡ ነቢያተ፡ እግዚአብሔር። 15 ወሶበ፡ ሰምዑ፡ ነቢያተ፡ ሐሰት፡ እለ፡ ምስለ፡ አኰዝያ፡ ወልደ፡ አካአብ፡ *ወመምህሮሙ፡ ኢያልርያስ፡ እምደብረ፡ ኢዮኤል፡ 16 ወውእቱ፡ [ኢብኪራ፡] እኁሁ፡ ለሰዶቅያ፡ ሰሚዖሙ፡ አእመንዎ፡ ለአኰዝያ፡ ንጉሠ፡ †አጐሮን፡† ወለሚኪያስ።

Chapter 3
1 ወበልኪራ፡ ሰበወ፡ ወርእየ፡ መካነ፡ ኢሳይያስ፡ ወዘነቢያት፡ ዘእለ፡ ምስሌሁ፡ እስመ፡ ውእቱ፡ *ይነብር፡ በብሔር፡ ዘቤተ፡ ልሔም፡ ወተጸምዶ፡ ለምናሴ፤ ወውእቱ፡ ይትኔበይ፡ ሐሰተ፡ በኢየሩሳሌም፡ ወብዙኃን፡ እምኢየሩሳሌም፡ እለ፡ ኀብሩ፡ ምስሌሁ፡ ወውእቱሰ፡ እምሰማርያ፡ ውእቱ። 2 ወኮነ፡ በዘ፡ መጽአ፡ አሰገር፡ ዘጋር፡ ንጉሠ፡ አሶርያ፡ ወዔወዋ፡ ለሰማርያ፡ ወነሥአ፡ ተስዓቲሁ፡ ሕዝበ፡ በፄዋ፡ ወወሰዶሙ፡ ውስተ፡ በሓውርተ፡ ሜዶን፡ ወአፍሳገ፡ ጠዞን፡ 3 ዝውእቱ፡ ወሬዛ፡ ተኀጥአ፡ ወመጽአ፡ ኢየሩሳሌም፡ በመዋዕለ፡ ሕዝቅያስ፡ ንጉሠ፡ ይሁዳ፡ ወኢሖረ፡ በፍኖተ፡ አቡሁ፡ ዘሰማርያ፡ እስመ፡ ሕዝቅያስሃ፡ ይፈርህ። 4 ወተረክበ፡ በመዋዕለ፡ ሕዝቅያስ፡ እንዘ፡ ይትናገር፡ ነገራተ፡ ዐመፃ፡ በኢየሩሳሌም፡ 5 *ወአስተዋደይዎ፡ ደቀ፡ ሕዝቅያስ፡ ወተኀጥአ፡ ብሔረ፡ ቤተ፡ ልሔም፡ ወአእመነ…። 6 ወአስተዋደዮ፡ በልኪራ፡ ለኢሳይያስ፡ ወለነቢያት፡ *እለ፡ ምስሌሁ፡ እንዘ፡ ይብል፡ ኢሳይያስ፡ ወእለ፡ ምስሌሁ፡ ይትኔበዩ፡ ላዕለ፡ ኢየሩሳሌም፡ ወላዕለ፡ አህጉረ፡ ይሁዳ፡ *ከመ፡ ይማስና፡ ወብንያምኒ፡ ከመ፡ የሐውር፡ በፄዋ፡ ወላዕሌከኒ፡ እግዚኦ፡ ንጉሥ፡ ከመ፡ በመልገብት፡ ወበመዋቅሕተ፡ ኀፂን፡ ተሐውር፤ 7 ወእሙንቱስ፡ ሐሰተ፡ ይትኔበዩ፡ ለእስራኤል፡ ወይሁዳ። 8 ወለሊሁ፡ ኢሳይያስ፡ ይቤ፡ እሬኢ፡ ፈድፋደ፡ እሙሴ፡ ነቢይ፤ 9 ወሙሴሰ፡ ይቤ፡ አልቦ፡ ብእሲ፡ ዘይሬእዮ፡ ለእግዚአብሔር፡ ወየሐዩ፡ ወኢሳይያስ፡ ይቤ፡ አነ፡ ርኢክዎ፡ ለእግዚአብሔር፡ ወነዋ፡ ሕያው፡ አነ። 10 ንጉሥ፡ አእምርኬ፡ ከመ፡ *ነቢያተ፡ ሐሰት፡ እሙንቱ፤ ወለኢየሩሳሌምኒ፡ ሰዶም፡ ሰመያ፡ ወለመላእክተ፡ ይሁዳኒ፡ ወኢየሩሳሌም፡ ሕዝበ፡ ገሞራ፡ ረሰዮሙ። ወብዙኀ፡ አስተዋደዮ፡ ለኢሳይያስ፡ ወለነቢያት፡ በኀበ፡ ምናሴ። 11 ወነበረ፡ ብልያር፡ ውስተ፡ ልበ፡ ምናሴ፡ ወውስተ፡ ልበ፡ መላእክተ፡ ይሁዳ፡ ወብንያም፡ ወዘኅፅዋን፡ ወዘመምክራነ፡ ንጉሥ። 12 ወአደሞ፡ ፈድፋደ፡ ነገረ፡ ብልኪራ፡ ወፈነወ፡ ወአሐዞ፡ ለኢሳይያስ።
13 እስመ፡ ብልያር፡ *በመዓት፡ ዐቢይ፡ ሀሎ፡ ላዕለ፡ ኢሳይያስ፡ እምራእይ፡ ወእምከሢት፡ ዘከሠቶ፡ ለሰማየል፡ ወከመ፡ በእንቲአሁ፡ አስተርአየ፡ ምጽአቱ፡ ለፍቁር፡ እምሳብዕ፡ ሰማይ፡ ወተወልጦቱ፡ ወርደቱ፡ ወራእዩኒ፡ በዘ፡ ሀለወ፡ ይትወለጥ፡ በራእየ፡ ሰብእ፡ ወስደቱኒ፡ ዘይሰደድ፡ ወስቃያትኒ፡ ዘሀሎ፡ ደቂቀ፡ እስራኤል፡ ይሣቅይዎ፡ ወምጽአተ፡ ፲ወ፪አርዳኢሁ፡ ወትምህርት፡ ወከመኒ፡ ሀለዎ፡ ቅድመ፡ ሰንበት፡ *በዕፅ፡ ይሰቀል፡ ወምስለ፡ ዕደው፡ ገበርተ፡ ዐመፃ፡ ይሰቀል፡ ወከመ፡ በመቃብርኒ፡ ይትቀበር፡ 14 ወ፲ወ፪*እለ፡ ምስሌሁ፡ ይትዐቀፉ፡ ቦቱ፡ ወ*ዕቅበተ፡ እለ፡ የዐቅቡ፡ መቃብረ፤ 15 ወርደተ፡ መልአክ፡ ዘቤተ፡ ክርስቲያን፡ እንተ፡ በሰማያት፡ ሀለወት፡ ዘውእቱ፡ በደኃሪ፡ *መዋዕል፡ ይጼውዕ፡ 16 ወመልአክ፡ ዘመንፈስ፡ ቅዱስ፡ ወሚካኤል፡ *መልአከ፡ መላእክት፡ ቅዱሳን፡ ከመ፡ በሣልስት፡ ዕለት፡ ያርኁ፡ መቃብረ፡ 17 ወውእቱ፡ ፍቁር፡ ነቢሮ፡ ዲበ፡ መታክፍቲሆሙ፡ ይወጽእ፡ ወይፌኑ፡ ፲ወ፪አርዳኢሁ፡ 18 ወይሜህሩ፡ ኵሎ፡ አሕዛበ፡ ወኵሎ፡ ልሳነ፡ ለትንሣኤ፡ ፍቁር፡ ወእለ፡ ተአመኑ፡ በመስቀሉ፡ ይድኅኑ፡ ወ*በትንሣኤሁ፡ *በሳብዕ፡ ሰማይ፡ እምኀበ፡ መጽአ፡ 19 *ወከመ፡ ሀለዉ፡ ብዙኃን፡ እለ፡ ይትአመኑ፡ ቦቱ፡ በመንፈስ፡ ቅዱስ፡ ይትናገሩ፡ 20 *ወብዙኅ፡ ተኣምር፡ ወመንክር፡ ይከውን፡ በውእቱ፡ መዋዕል። 21 ወእምድኅረ፡ ለቀሪቦቱ፡ የኀድጉ፡ አርዳኢሁ፡ ትምህርተ፡ ዘ፲ወ፪ሐዋርያት፡ ወሃይማኖቶሙ፡ ወፍቅሮሙ፡ ወንጽሖሙ፡ 22 ወይከውን፡ ወክሕ፡ ብዙኅ፡ [ለምጽአቱ፡ ወ]ለቀሪቦቱ። 23 ወበውእቱ፡ መዋዕል፡ ብዙኃን፡ እለ፡ ያፈቅሩ፡ ሢመተ፡ እንዘ፡ *ዕሩቃን፡ ጥበበ፡ 24 ወይከውኑ፡ ብዙኃን፡ ሊቃናት፡ መዐምፃን፡ ወኖሎት፡ *ገፋዕተ፡ አባግዖሙ፡ ወይከውኑ፡ መሠጠ፡ *በኢረኪቦቶሙ፡ ኖሎተ፡ ቅዱሳነ። 25 ወይዌልጡ፡ ብዙኃን፡ ክብረ፡ ልብሰቶሙ፡ *ለቅዱሳን፡ በልብሰተ፡ መፍቅረ፡ ወርቅ፡ ወይከውን፡ ነሢአ፡ ገጽ፡ ብዙኀ፡ በውእቱ፡ መዋዕል፡ ወመፍቅራነ፡ *ክብር፡ ዘዝ፡ ዓለም። 26 ወይከውኑ፡ ሐመይተ፡ [ወሐማይያነ፡] ብዙኀ፡ ወዕራቁ፡ ክብር፡ ለቀሪቦተ፡ እግዚእ፡ ወይትገኀስ፡ መንፈስ፡ ቅዱስ፡ እምብዙኃን። 27 ወኢይሄልዉ፡ በውእቱ፡ መዋዕል፡ ነቢያት፡ ብዙኃን፡ ወኢእለ፡ ይትናገሩ፡ *ጽንዕተ፡ እንበለ፡ ፩፩በበመካናት፡ 28 በእንተ፡ መንፈሰ፡ ስሕተት፡ ወዝሙት፡ ወዘዕራቃ፡ ክብር፡ ወዘፍቅረ፡ ወርቅ፡ *ዘሀለወ*ት፡ ትኩን፡ *በእለ፡ ይትበሀሉ፡ አግብርቶ፡ ለዝኩ፡ ወለእለ፡ ይትወከፉ፡ ዝክተ። 29 ወይከውን፡ በማእከሎሙ፡ *ጸልአ፡ ዐቢየ፡ በኖሎት፡ ወበሊቃውንት፡ በበይናቲሆሙ። 30 እስመ፡ ቅንአት፡ ዐቢይ፡ ይከውን፡ በደኃሪ፡ መዋዕል፡ እስመ፡ ኵሉ፡ ዘአፍተዎ፡ በቅድመ፡ አዕይንቲሁ፡ ይትናገር። 31 ወያጸርዑ፡ ትንቢተ፡ ነቢያት፡ ዘእሰ፡ እምቅድሜየ፡ ወራእያት*የኒ፡ እላ፡ ያጸርዑ፡ ከመ፡ ጕስዐተ፡ ልቦሙ፡ ይትናገሩ።

Chapter 4
1 ወይእዜኒኬ፡ ሕዝቅያስ፡ ወኢዮሳብ፡ ወልድየ፡ እላ፡ እማንቱ፡ መዋዕለ፡ †ጽወዓ፡† ዓለም። 2 ወእምድኅረ፡ ተፈጸመ፡ ይወርድ፡ ብልያር፡ መልአክ፡ ዐቢይ፡ ንጉሠዝ፡ ዓለም፡ ዘአኀዞ፡ እምአመ፡ ነበረ፡ ወይወርድ፡ እምጽናዑ፡ በራእየ፡ ብእሲ፡ ንጉሠ፡ ዐመፃ፡ ቀታሌ፡ እሙ፡ *ዘውእቱ፡ *ንጉሥ፡ ዝንቱ፡ 3 ተክለ፡ ዘተከሉ፡ ፲ወ፪ሐዋርያተ፡ ፍቁር፡ ይሰድድ፤ እም፲ወ፪በእዱ፡ ይትወሀብ። 4 ዝመልአክ፡ በራእየ፡ ዝክቱ፡ ንጉሥ፡ ይመጽእ፡ ወይመጽኡ፡ ምስሌሁ፡ ኵሉ፡ *ኀይላት፡ ዘዝ፡ ዓለም፡ ወይሰምዕዎ፡ በኵሉ፡ ዘፈቀደ።
5 *ወበቃሉ፡ ይሠርቅ፡ ፀሓይ፡ በሌሊት፡ ወወርኅኒ፡ ይገብር፡ ከመ፡ በስድስቱ፡ ሰዓት፡ ያስተርኢ። 6 ወኵሎ፡ ዘፈቀደ፡ ይገብር፡ *በዓለም፤ ይገብር፡ ወ*ይትናገር፡ በኀበ፡ ፍቁር፡ ወይብል፡ አነ፡ ውእቱ፡ እግዚአብሔር፡ ወእምቅድሜየ፡ ኢሀሎ፡ ወኢመኑሂ። 7 ወየአምንዎ፡ ኵሉ፡ ሰብእ፡ *በዓለም፡ 8 ወይሠውዑ፡ ሎቱ፡ ወይትቀነዩ፡ ሎቱ፡ እንዘ፡ ይብሉ፡ ዝውእቱ፡ እግዚአብሔር፡ ወዘእንበሌሁ፡ አልቦ፡ ባዕደ። 9 ወመብዝኅቶሙ፡ ለእለ፡ ኀብሩ፡ ከመ፡ ይትወከፍዎ፡ ለፍቁር፡ ይመይጥ፡ ድኅሬሁ። 10 ወይከውን፡ ኀይለ፡ መንክራቲሁ፡ በበ፡ አህጉር፡ ወበሓውርት፡ 11 ወያቀውም፡ አምሳሎ፡ ቅድመ፡ ገጹ፡ በኵሉ፡ አህጉር። 12 ወይእኅዝ፡ ሠለስተ፡ ዓመተ፡ ወ*ሰብዐተ፡ ወርኀ፡ ወመዋዕለ፡ ፳ወ፯። 13 ወብዙኃን፡ መሃይምናን፡ ወቅዱሳን፡ ሶበ፡ ርእዩ፡ ዘእሙንቱ፡ ይሴፈዉ፡ ዘተሰቅለ፡ ኢየሱስ፡ እግዚእ፡ ክርስቶስ፡ ድኅረ፡ ርኢክዎ፡ አነ፡ ኢሳይያስ፡ [ለዘ፡ ተሰቅለ፡ ወዐርገ፡] ወእለ*ሂ፡ የአምኑ፡ ቦቱ፡ ኅዳጣን፡ እምውስቴቶሙ፡ በውእቱ፡ መዋዕል፡ ይተርፉ፡ ሎቱ፡ አግብርቱ፡ እንዘ፡ ይጐዩ፡ እምገዳም፡ ውስተ፡ ገዳም፡ እንዘ፡ ይጸንሑ፡ ምጽአቶ። 14 ወእምድኅረሰ፡ *፲ወ፫፻ወ፴ወ፪፡ መዋዕል፡ ይመጽእ፡ እግዚእ፡ ምስለ፡ መላእክቲሁ፡ ወምስለ፡ ኀይላተ፡ ቅዱሳን፡ እምሳብዕ፡ ሰማይ፡ ምስለ፡ ስብሓተ፡ ሳብዕ፡ ሰማይ፡ ወይስሕብ፡ ብልያርሃ፡ ውስተ፡ ገሃነም፡ ወኃይላቲሁ*ኒ። 15 ወያዐርፎሙ፡ ለእለ፡ ይረክቦሙ፡ በሥጋ፡ በውስተዝ፡ ዓለም፡ ለመምለኪያነ፡ ሠናይ፡ [ወፀሓይስ፡ ይትኃፈር፡] 16 ወኵሎሙ፡ እለ፡ በ*እንተ፡ ሃይማኖቱ፡ ረገምዎ፡ ለብልያር፡ ወለነገሥቱ። ወቅዱሳንሰ፡ ምስለ፡ እግዚእ፡ ይመጽኡ፡ ምስለ፡ አልባሲሆሙ፡ ዘላዕለ፡ ይነብር፡ ውስተ፡ ሳብዕ፡ ሰማይ፤ ምስለ፡ እግዚእ፡ ይመጽኡ፡ እለ፡ መንፈሶሙ፡ ልቡሳን፡ እሙንቱ፡ ይወርዱ፡ ወይሄልዉ፡ ውስተ፡ ዓለም፡ ወይጼንዖሙ፡ ለእለ፡ በሥጋ፡ ተረክቡ፡ ምስለ፡ ቅዱሳን፡ በልብሰቶሙ፡ ለቅዱሳን፡ ወይትለአኮሙ፡ እግዚእ፡ ለእለ፡ ዐቀቡ፡ በውስተዝ፡ ዓለም። 17 ወእምድኅረዝ፡ ይትመየጡ፡ ውስተ፡ አልባሲሆሙ፡ ላዕለ፡ ወይትኀደግ፡ ሥጋሆሙ፡ ውስተ፡ ዓለም። 18 አሜሃ፡ ቃሉ፡ ለፍቁር፡ ይጌሥጽ፡ በመዓት፡ *ለዘ፡ ሰማይ፡ ወለዘ፡ የብስ፡ ወለአድባርኒ፡ ወለአውግርኒ፡ ወለአህጉርኒ፡ ወለበድውኒ፡ ወለዕፀውኒ፡ *ወለመልአከ፡ ፀሓይ፡ ወለዘወርኅኒ፡ ወለኵልሂ፡ በኀበ፡ አስተርአየ፡ ወአግሀደ፡ ብልያር፡ በውስተዝ፡ ዓለም፡ ወይከውን፡ [ትንሣኤ፡ ወ]ኵነኔ፡ በውስቴቶሙ፡ በዝኩ፡ መዋዕል፡ ወፍቁ*ር፡ ያዐርግ፡ *እሳተ፡ እምኔሁ፡ ወይበልዕ፡ ኵሎ፡ ረሲዓነ፡ ወይከውኑ፡ ከመ፡ ዘኢተፈጥሩ። 19 ወትራፋተ፡ ነገረ፡ ራእይ፡ ጽሑፋን፡ እሙንቱ፡ ውስተ፡ ራእየ፡ ባቢሎን። 20 ወትራፋተ፡ ራእየ፡ እግዚእ፡ ነዋ፡ ጽሑፋን፡ እሙንቱ፡ *በምሳልያት፡ በቃላትየ፡ በዘ፡ ጽሑፍ፡ ውስተ፡ መጽሐፍ፡ ዘገሃደ፡ ተነበይኩ፡ 21 ወርደቶ*ኒ፡ ለፍቁር፡ ውስተ፡ ሲኦል፡ ነዋ፡ ጽሑፋን፡ እሙንቱ፡ ውስተ፡ መምተርት፡ በዘ፡ ይብል፡ እግዚእ፡ ነዋ፡ ይሌቡ፡ ወልድየ። ወኵሉ፡ ዝንቱ፡ ነዋ፡ ጽሑፋን፡ ውስተ፡ *መዛምርት፡ በምሳልያተ፡ ዳዊት፡ ወልደ፡ እሰይ፡ ወበምሳልያተ፡ ሰሎሞን፡ ወልዱ፡ ወበነገራተ፡ ቆሬ፡ ወኤታን፡ እስራኤላዊ፡ ወበነገራተ፡ አሳፍ፡ *ወውስተ፡ ትራ*ፋተ፡ መዛምርትኒ፡ ዘመልአከ፡ መንፈስ፡ አንበበ፡ 22 ውስተ፡ እለ፡ አልቦሙ፡ ስም፡ ጽሑፍ፡ ወውስተ፡ ነገራተ፡ አሞጽ፡ አቡየ፡ ወሆሴዕ፡ ነቢይ፡ ወዘሚኪያስ፡ ወዘኢዮኤል፡ ወዘናሖም፡ ወዘዮናስ፡ ወዘአብድዩ፡ ወዘእንባቆም፡ ወዘሐጌ፡ *ወዘሰፎንያስ፡ ወዘዘካርያስ፡ ወዘምልኪያስ፡ ወበነገራተ፡ ዮሴፍ፡ ጻድቅ፡ ወበነገራተ፡ ዳንኤል።

Chapter 5
1 በእንተ፡ እላንቱ፡ እንከ፡ ራእያት፡ ተምዐ፡ ብርያል፡ ላዕለ፡ ኢሳይያስ፡ ወነበረ፡ ውስተ፡ ልበ፡ ምናሌ፡ ወወሠሮ፡ ለኢሳይያስ፡ በሞሠርተ፡ ዕፅ። 2 ወኢሳይያስ፡ እንዘ፡ ይትወሠር፡ ቆመ፡ መስተዋድዮ፡ ብልኪራ፡ ወነቢያተ፡ ሐሰት፡ ኵሎሙ፡ ቆሙ፡ እንዘ፡ ይስሕቁ፡ ወይትፌሥሑ፡ ላዕለ፡ ኢሳይያስ። 3 ወበልኪራ፡ በምኬምቤኩስ፡ ቆመ፡ ቅድመ፡ ኢሳይያስ፡ እንዘ፡ [ይስሕቁ፡] ያክ*ሞስስ። 4 ወይቤ፡ በልኪራ፡ ለኢሳይያስ፡ በል፡ ሐሰውኩ፡ ኵሎ፡ ዘተናገርኩ፡ ወፍናዊሁኒ፡ ለምናሴ፡ ሠናያት፡ ወርቱዓት፡ እማንቱ፡ 5 ወፍናዊሁኒ፡ ለበልኪራ፡ ሠናይ*ት፡ ውእቱ፡ ወዘእለ፡ ምስሌሁ። 6 ወዘንተ፡ ይቤ*ሎ፡ ሶበ፡ አኀዘ፡ ይትወሠር። 7 ወኢሳይያስ፡ ሀሎ፡ በራእየ፡ እግዚእ፡ ወክሡታት፡ አዕይንቲሁ፡ ወ(ኢ)ይሬ*እዮሙ። 8 ወበልኪራ፡ ዘንተ፡ ተናገሮ፡ ለኢሳይያስ፡ በል፡ ዘእብለከ፡ ወእመይጥ፡ ልቦሙ፡ ወአጌብሮ፡ ለምናሴ፡ ወለመላእክተ፡ ይሁዳ፡ ወለሕዝብ፡ ወለኵላ፡ ኢየሩላሌም፡ ከመ፡ ይስግዱ፡ ለከ። 9 ወአውሥአ፡ ኢሳይያስ፡ ወይቤ፡ እመሰ፡ እምኀቤ*የኑ፡ *ውእቱ፡ ብሂል፡ ውጉዝ፡ ወርጉም፡ አንተ፡ ወኵሉ፡ ኀይላቲከ፡ ወኵሉ፡ ቤትከ፡ 10 እስመ፡ አልብከ፡ ፈድፋደ፡ ዘትነሥእ፡ እማእሰ፡ ሥጋየ። 11 ወአኀዝዎ፡ ወወሠርዎ፡ ለኢሳይያስ፡ ወልደ፡ አሞጽ፡ በሞሠርተ፡ ዕፅ። 12 ወምናሴ፡ ወበልኪራ፡ ወነቢያተ፡ ሐሰት፡ ወመላእክት፡ ወሕዝብ፡ ወኵሉ፡ ቆሙ፡ እንዘ፡ ይሬእዩ። 13 ወለነቢያት፡ እለ፡ ምስሌሁ፡ ይቤ፡ ዘእንበለ፡ ይትወሠር፡ ሖሩ፡ ብሔረ፡ ጢሮስ፡ ወሲዶና፡ እስመ፡ ሊተ፡ ለባሕቲትየ፡ ቶስሐ፡ *እግዚአብሔር፡ ጽዋዐ። 14 ወኢሳይያስ፡ እንዘ፡ ይትወሠር፡ ኢጸርሐ፡ ወኢበከየ፡ አላ፡ አፉሁ፡ ይትና*ገር፡ ለመንፈስ፡ ቅዱስ፡ እስከ፡ ተወሠረ፡ ለክልኤ። 15 ዘንተ፡ ገብረ፡ ብልያር፡ ለኢሳይያስ፡ በእደ፡ በልኪራ፡ ወበእደ፡ ምናሴ፡ እስመ፡ ሀሎ፡ ሰማየል፡ በዐቢይ፡ መዓት፡ ላዕለ፡ ኢሳይያስ፡ እመዋዕለ፡ ሕዝቅያስ፡ ንጉሠ፡ ይሁዳ፡ በእንተ፡ ነገራት፡ ዘርእየ፡ በእንተ፡ ፍቁር፡ 16 ወበእንተ፡ ሀጕለ፡ ሰማየል፡ ዘርእየ፡ በእግዚእ፡ እንዘ፡ ዓዲ፡ ይነግሥ፡ ሕዝቅያስ፡ አቡሁ። ወገብረ፡ በከመ፡ ፈቃዱ፡ ለሰይጣን።

Chapter 6
ወራእይሰ፡ ዘርእየ፡ ኢሳይያስ፡ ወልደ፡ አሞጽ።
1 በዓመተ፡ ፳መንግሥቱ፡ ለሕዝቅያስ፡ ንጉሠ፡ ይሁዳ፡ መጽአ፡ ኢሳይያስ፡ ወልደ፡ አሞጽ፡ ወኢዮሳብ፡ ወልደ፡ ኢሳይያስ፡ ኀበ፡ ሕዝቅያስ፡ ኢየሩሳሌም፡ እምገልገላ። 2 ወ(ሶበ፡ በአ፡) ነበረ፡ ዲበ፡ ዐራተ፡ ንጉሥ፡ ወመንበረ፡ አምጽኡ፡ ሎቱ፡ ወኢፈቀ*ደ፡ ይንበር። 3 ወሶበ፡ አሐዘ፡ ኢሳይያስ፡ ይትናገር፡ ምስለ፡ ሕዝቅያስ፡ ንጉሥ፡ ነገረ፡ ሃይማኖት፡ ወጽድቅ፡ ወኵሎሙ፡ መላእክተ፡ እስራኤል፡ ይነብሩ፡ ወኅፅዋን፡ ወመምክራነ፡ ንጉሥ። ወሀለዉ፡ ህየ፡ ፵ነቢያት፡ ወውሉደ፡ ነቢያት፡ መጽኡ፡ እምአድያም፡ ወእምአድባር፡ ወእምአሕቁል፡ ሶቤ፡ ሰምዑ፡ ከመ፡ ኢሳይያስ፡ ይመጽእ፡ እምገልገላ፡ ኀበ፡ ሕዝቅያስ፡ 4 ወመጽኡ፡ ከመ፡ የአምኅዎ፡ ወከመ፡ ይስምዑ፡ ነገራቶ፡ 5 ወከመ፡ ያንብር፡ እዴሁ፡ ላዕሌሆሙ፡ ወከመ፡ *ይትነበዩ፡ ወከመ፡ ይስማዕ፡ ትንቢቶሙ፡ ወኵሎሙ፡ ሀለዉ፡ ቅድመ፡ ኢሳይያስ። 6 ወሶበ፡ ተናገረ፡ ኢሳይያስ፡ *ምስለ፡ ሕዝቅያስ፡ ነገራተ፡ ጽድቅ፡ ወሃይማኖት፡ ወሰምዑ፡ ኵሎሙ፡ †ሰኆኅት፡ ዘአርኀወ፡ †ወለቃለ፡ መንፈስ፡ ቅዱስ። 7 ወጸውዐ፡ ንጉሥ፡ ነቢያተ፡ ኵሎሙ፡ ወኵሎ፡ ሕዝበ፡ ዘተረክበ፡ በህየ፡ ወመጽኡ፡ ወሚክያስ፡ ወአናንያስ፡ አረጋይ፡ ወኢዮኤል፡ ወኢዮሳብ፡ ይነብሩ፡ በየማኑ። 8 ወኮነ፡ ሶቤ፡ ሰምዑ፡ ኵሎሙ፡ ለቃለ፡ መንፈስ፡ ቅዱስ፡ ሰገዱ፡ ኵሎሙ፡ በብረኪሆሙ፡ ወሰብሕዎ፡ ለአምላከ፡ ጽድቅ፡ ለልዑል፡ ለዘውስተ፡ ልዑል፡ ዓለም፡ ወለዘ፡ ላዕለ፡ ይነብር፡ ቅዱስ፡ ወለዘ፡ በቅዱሳን፡ ያዐርፍ፡ 9 ወወሀቡ፡ ስብሐተ፡ ሰዘ፡ †ከመዝ፡ ጸገወ፡ ኆኅተ፡ በዓለም፡ ነኪር፡ ጸገወ፡ †ሰብእሲ። 10 ወእንዘ፡ ይትናገር፡ በመንፈስ፡ ቅዱስ፡ እንዘ፡ ኵሎሙ፡ ይሰምዑ፡ አርመመ፡ ወኅሊናሁ፡ ተንሥአ፡ እምላዕሌሁ፡ ወውእቱሂ፡ ኢይሬእዮሙ፡ ለዕደው፡ እለ፡ ይቀውሙ፡ ቅድሜሁ፡ 11 ወአዕይንቲሁሰ፡ ክሡታት፡ እማንቱ፡ ወአፉሁኒ፡ ያረምም፡ ወኅሊና፡ ሥጋሁ፡ ተንሥአ፡ እምላዕሌሁ፡ 12 ወባሕቱ፡ እስትንፋሱስ፡ ሀለወት፡ ላዕሌሁ፡ እሰመ፡ ራእየ፡ ይሬኢ። 13 ወመልአክ፡ ዘተፈነወ፡ ከመ፡ ያርእዮ፡ ኢኮነ፡ ዘዝኩ፡ ምጽናዕ፡ ወኢኮነ፡ እመላእክተ፡ ስብሐታት፡ ዘዝ፡ ዓለም፡ አላ፡ እምሳብዕ፡ ስማይ፡ መጽአ። 14 ወ*ኢአምስለ፡ ሕዝብ፡ ዘይቀውም፡ ዘእንበለ፡ መክብበ፡ ነቢያት፡ ዘተንሥአ፡ ቅዱስ፡ ኢሳይያስ። 15 ወራእይስ፡ ዘርእየ፡ *ቅዱስ፡ ኢሳይያስ፡ ኢኮነ፡ እምዝ፡ ዓለም፡ አላ፡ እምዓለም፡ ዘኅቡእ፡ እምሥጋሁ። 16 ወኢሰይያስ፡ እምድኅረ፡ ርእየ፡ ዘንተ፡ ራእየ፡ ዜነዎ፡ ለሕ*ዝቅያስ፡ ወለኢዮሳብ፡ ወልዱ፡ ወለባዕዳንሂ፡ ነቢያት፡ እለ፡ መጽኡ። 17 ወመኳንንትስ፡ ወኅጽዋን፡ ወሕዝብ፡ ኢሰምዑ፡ ዘእንበለ፡ ሳምናስ፡ ጸሓፊ፡ ወኢዮአቄም፡ ወአላፍ፡ ጸሓፌ፡ ተዝካር፡ እስመ፡ ኣውንቱሂ፡ ገበርተ፡ ጽድቅ፡ †ወመዐዛ፡ †መንፈስ፡ ቦሙ፤ ወሕዝብሰ፡ ኢሰምዑ፡ እስመ፡ አውጽእዎሙ፡ ሚኪያስ፡ ወኢዮሳብ፡ ወልዱ፡ ሶበ፡ ተንሥአ፡ ፕበበ፡ ዝዓለም፡ እምኔሁ፡ ወኮነ፡ ከመ፡ ዘሞተ።

Chapter 7
1 ወራእየሰ፡ ዘርእየ፡ ኢሳይያስ፡ ይቤ፡ ለሕዝቅያስ፡ ወለኢዮሳብ፡ ወልዱ፡ ወለሚኪያስ፡ ወለባዕዳንሂ፡ ነቢያት፡ ወይቤ። 2 በሰዓት፡ ዛቲ፡ ሶበ፡ ተነበይኩ፡ በከመ፡ ስምዕ፡ ዘሰማዕክሙ፡ ርኢኩ፡ መልአከ፡ ክቡረ፡ ወኢኮነ፡ ከመ፡ ክብረ፡ መላእክት፡ ዘዘልፈ፡ እሬእዮሙ፡ ኣላ፡ *ክብረ፡ ዐቢየ፡ ወ†ሢመተ፡ †ቦቱ፡ ዘእነ፡ ኢይክል፡ ዜንዎተ፡ ክብሩ፡ ለዝ፡ መልአክ። 3 ወአዕረገኒ፡ ሶበ፡ አሐዘኒ፡ በእዴየ፡ ወእቤሎ፡ መኑ፡ እንተ፡ ወመኑ፡ ውእቱ፡ ስምከ፡ ወአይቴ፡ ታዐርገኒ፡ እስመ፡ ኃይል፡ *ተውህበ፡ ሊተ፡ ከመ፡ እትናገር፡ ምስሌሁ። 4 ወይቤለኒ፡ ሶበ፡ አዕረጉከ፡ [መዓርገ፡] ወአርአይኩከ፡ ራእየ፡ ሰዘ፡ ተፈኖኩ፡ ሶቤሃ፡ ትሌቡ፡ መኑ፡ አነ፤ ወስምየስ፡ ኢታአምር፡ 5 እስመ፡ ሀለወከ፡ በዝ፡ ሥጋ*ከ፡ ትግባእ፡ ወንበስ፡ አዐርገከ፡ ትሬኢ፡ *እስመ፡ ለዝ፡ ተፈኖኩ። 6 ወተፈሣሕኩ፡ እስመ፡ በየውሀት፡ ተናገረኒ። 7 ወይቤለኒ፡ ተፈሣሕከኑ፡ እስመ፡ የዋሀ፡ ተናገርኩከ፤ ወይቤ፡ ወለዘ፡ የዐብየኒሂ፡ ትሬኢ፡ ከመ፡ ይዉሀ፡ ወዕሩፈ፡ ሀሎ፡ *ይትናገር፡ ምስሌከ፤ 8 ወአባሁኒ፡ ለዘ፡ የዐቢ፡ ትሬኢ፡ እስመ፡ ለዝ፡ ተፈነውኩ፡ እምሳብዕ፡ ሰማይ፡ ከመ፡ አብርህ፡ ለከ፡ ዘንተ፡ ኵሎ። 9 ወዐረግኒ፡ ውስተ፡ ምጽናዕ፡ *አነ፡ ወውእቱ፡ ወበህየ፡ ርኢክዎ፡ ለሰማየል፡ ወ*ለኃይላቲሁ፡ ወሀሎ፡ ዐቢይ፡ ቀትል፡ በላዕሌሁ፡ †ወነገራተ፡ †ሰይጣን፡ ፩፡ ለካልኡ፡ ይደናፀዉ። 10 ወበከመ፡ በላዕሉ፡ ከማሁ፡ በምድርኒ፡ እስመ፡ አምሳሉ፡ ለዘ፡ በምጽናዕ፡ ዝየ፡ ውስተ፡ ምድር፡ ውእቱ። 11 ወእቤሎ፡ ለመልአክ፡ መንት፡ ውእቱ፡ ዝደንጽ። 12 ወይቤለኒ፡ ከመዝ፡ ውእቱ፡ እምአመ፡ ነበረ፡ ዝዓለም፡ እስከ፡ ይእዜ፡ ወዝቀትል፡ እስከ፡ ይመጽእ፡ ዘሀለወከ፡ ትርአይ፡ ወይደመስሶ። 13 ወእምድኅሬሁ፡ ኣዕረገኒ፡ መልዕልተ፡ ምጽናዕ፡ ዘውእቱ፡ ሰማይ። 14 ወበህየ፡ ርኢኩ፡ መንበረ፡ ማእከለ፡ ወበየማኑ፡ ወበፀጋሙ፡ መላእክት፡ ሀሰዉ፤ 15 ወኢኮኑ፡ (መላእክት፡ እለ፡ በፀጋሙ፡) ከመ፡ መላእክት፡ እለ፡ በየማኑ፡ ይቀውሙ፡ አላ፡ እለ፡ በየማኑ፡ ይቀውሙ፡ *ፈድፋደ፡ ክብረ፡ ቦሙ፡ ወይሴብሑ፡ ኵሎሙ፡ በ*አሓዱ፡ ቃል፡ ወመንበር፡ ሀሎ፡ ማእከለ፡ ወኪያሁ፡ ይሴብሑ፡ ወእለ፡ በፀጋምሂ፡ ድኅሬሆሙ፡ ወቃሎሙሰ፡ ኢኮነ፡ ከመ፡ ቃለ፡ እለ፡ በየማን፡ ወኢስብሓቶሙ፡ ከመ፡ ስብሓተ፡ እልክቱ። 16 ወተስእልክዎ፡ ለመልአክ፡ ዘይመርሐኒ፡ ወአቤሎ፡ ለመኑ፡ ዝስብሓት፡ ይትፌኖ። 17 ወይቤለኒ፡ ውስተ፡ ስብሓተ፡ (ዘበ)ሳብዕ፡ ሰማይ፡ ለዘ፡ በቅዱስ፡ ዓለም፡ ያ*ዐርፍ፡ ወለፍቁሩ፡ እመኀበ፡ ተፈነውኩ፡ ኀቤከ፡ [ህየ፡ ይትፌኖ]። 18 ወካዕበ፡ አዕረገኒ፡ ውስተ፡ ዳግም፡ ሰማይ፡ ወልዕልናሁሰ፡ ለውእቱ፡ ሰማይ፡ ይከውን፡ ከመ፡ *እምሰማይ፡ ለምድር፡ [ወለምጽናዕ]። 19 ወ(ርኢኩ፡ ህየ፡ ከመ፡) ውስተ፡ ቀዳማይ፡ ሰማይ፡ *ይምነ፡ ወጽግመ፡ *መላእክተ፡ ወመንበረ፡ ማእከሰ፡ ወ*ስብሓተ፡ መላእክት፡ ዘበዳግም፡ ሰማይ፡ *ወዘይነብር፡ ዲበ፡ መንበር፡ በዳግም፡ ሰማይ፡ ክብረ፡ ፈድፋደ፡ ቦቱ፡ እምኵሉ።
20 ወብዙኅ፡ ክብር፡ ሀሎ፡ ውስተ፡ ዳግም፡ ሰማይ፡ ወስብሓቶሙ፡ ኢኮነ፡ ከመ፡ ስብሓተ፡ እልክቱ፡ ለዘበ፡ ቀዳማዊ፡ ሰማይ። 21 ወወደቁ፡ በገጽየ፡ ከመ፡ እስግድ፡ ሎቱ፡ ወኢኀደገኒ፡ መልአክ፡ ዘይመርሐኒ፡ አላ፡ ይቤለኒ፡ ኢትስግድ፡ *ወኢለመንበር፡ ወኢሰመልአክ፡ ለዘ፡ እምስድስቱ፡ ሰማይ፡ እምኀበ፡ ተፈነውኩ፡ እምራኅከ፡ ዘእንበለ፡ አነ፡ እንግርከ፡ በሳብዕ፡ ሰማይ። 22 እስመ፡ መልዕልተ፡ ኵሉ፡ ሰማያት፡ ወመላእክቲሆሙ፡ መንበርከ፡ ንቡር፡ ወአልባሲከኒ፡ ወአክሲልከኒ፡ ዘሀለወከ፡ ትርአይ። 23 ወተፈሣሕኩ፡ ፍሥሓ፡ ዐቢየ፡ እስመ፡ እለ፡ ያፈቅርዎ፡ ለልዑል፡ ወለፍቁሩ፡ ደኃሪቶሙ፡ በመልአከ፡ መንፈስ፡ ቅዱስ፡ *የዐርጉ፡ ህየ። 24 ወአዕረገኒ፡ ውስተ፡ ሣልስ፡ ሰማይ፡ ወከማሁ፡ ርኢኩ፡ እለ፡ በየማን፡ ወበፀጋም፡ ወበ*ህየኒ፡ መንበር፡ ማእከለ፡ ይነብር፡ ወባሕቱ፡ ዝክሩ፡ ለዝ፡ ዓለም፡ ኢይሰመይ፡ በህየ። 25 ወእቤሎ፡ ለመልአክ፡ ዘምስሌየ፡ እስመ፡ ይትዌለጥ፡ ክብረ፡ ገጽየ፡ ሶበ፡ አዐርግ፡ ለለሰማይ፡ እስመ፡ አልቦ፡ ምንተኒ፡ እምዝክቱ፡ ዓለም፡ ከንቶ፡ በዝየ፡ ዘይሰመይ። 26 ወአውሥአኒ፡ ወይቤሰኒ፡ አልቦ፡ ዘይሰመይ፡ በእንተ፡ ድካሙ፡ ወአልቦ፡ ዘይትኀባእ፡ *በህየ፡ ዘይትገበር። 27 ወፈቀድኩ፡ እጠይቅ፡ እፎ፡ ይትአመር፡ ወአውሥአኒ፡ እንዘ፡ ይብል፡ ሶበ፡ ውስተ፡ ሳብዕ፡ ሰማይ፡ እምኀበ፡ ተፈነውኩ፡ አዕረጉከ፡ ውስተ፡ ዘመልዕ*ልተ፡ እሉ፡ ሶቤሃ፡ ታአምር፡ ምር፡ ከመ፡ አልቦ፡ ዘይትኀባእ፡ ለመናብርት፡ ወለእለ፡ ይነብሩ፡ ውስተ፡ ሰማያት፡ ወ*ኢለመላእክት። ወስብሓት፡ ዘይሴብሑ፡ ወክብሩ፡ ሰዘይነብር፡ ዲበ፡ መንበር፡ የዐቢ፡ ወለመላእክት፡ ዘበ፡ የማን፡ ወለዘ፡ በፀጋም፡ ክብረ፡ ፈድፋደ፡ ቦሙ፡ እምሰማደ፡ ዘእምታሕቴሆሙ። 28 ወካዕበ፡ አዕረገኒ፡ ውስተ፡ ራብዕ፡ ሰማይ፡ ወልዕልናሁ፡ እምሣልስ፡ ሰራብዕ፡ ለማይ፡ ይፈደፍድ፡ እምድር፡ እስከ፡ ምጽናዕ። 29 ወበህየ፡ ካዕበ፡ ርኢኩ፡ እለ፡ በየማን፡ ወእለ፡ በፀጋም፡ ወዘይነብር፡ *ዲበ፡ መንበር፡ ሀሎ፡ ማእከለ፡ ወበህየኒ፡ ዓዲ፡ ይሴብሑ። 30 ወስብ*ሓት፡ ወክብር፡ ዘመላእክተ፡ የማን፡ የዐቢ፡ እም*ዘፀጋም፤ 31 ወካዕበ፡ ክብሩ፡ ሰዘ፡ ይነብር፡ ዲበ፡ መንበር፡ ይፈደፍድ፡ እመላእክት፡ እለ፡ በየማን፡ ወክብሮሙሰ፡ ፈድፋደ፡ እምዘ፡ ታሕቱ። 32 ወአዕረገኒ፡ ውስተ፡ ኃምስ፡ ሰማይ። 33 ወ*ካዕበ፡ ርኢኩ፡ ዘበ፡ የማን፡ ወፀጋም፡ ወዘይነብር፡ ዲበ፡ መንበር፡ ፈድፋደ፡ ክብረ፡ ቦቱ፡ እምዘ፡ ራብዕ፡ ሰማይ፤ 34 ወክብሮሙስ፡ ለእለ፡ በየማን፡ ፈድፋደ፡ እምእለ፡ በፀጋም፡ [እምሣልስ፡ እስከ፡ ራብዕ፡] 35 ወክብሩ፡ ለዘ፡ ውስተ፡ መንበር፡ የዐቢ፡ እመላእክት፡ ዘ*በ፡ የማን፡ 36 ወስብሓቶሙ፡ *ክብረ፡ ዐቢየ፡ ቦቱ፡ እምራብዕ፡ ሰማይ። 37 ወሰባሕኩ፡ ለዘ፡ ኢይሰመይ፡ ወብሑት፡ ዘ*በ፡ ሰማያት፡ ይነብር፡ ዘስሙ፡ ኢተዐውቀ፡ ለኵሉ፡ ዘሥጋ፡ ለዘ፡ ከመዝ፡ ክብረ፡ ወሀበ፡ እምሰማይ፡ ለሰማይ፡ *ወዘያዐቢ፡ ክብረ፡ መላእክት፡ *ወክብረ፡ ያፈደፍድ፡ ለዘ፡ ይነብር፡ ዲበ፡ መንበር።

Chapter 8
1 ወዓዲ፡ አዕረገኒ፡ ውስተ፡ አየር፡ ዘሳድስ፡ ሰማይ፡ ወርኢኩ፡ ስብሓተ፡ ዘ*ኢርኢኩ፡ ውስተ፡ ኀምስቱ፡ ሰማይ፤ 2 *እስመ፡ ርኢኩ፡ መላአክተ፡ በዐቢይ፡ ክብር፡ እንዘ፡ ሀለዉ፤ 3 *ወበህየ፡ ስብሓት፡ ቅዱስ፡ *ሀሎ፡ ወመን[ክ]ር። 4 ወእቤ*ሎ፡ ለመልአክ፡ ዘይመርሐኒ፡ ምንትኑዝ፡ ዘእሬኢ፡ እግዚእየ። 5 ወይቤ*ለኒ፡ ኢኮንኩ፡ አነ፡ እግዚእከ፡ አላ፡ ቢጽከ፡ አነ። 6 ወዓዲ፡ ተስእልክዎ፡ ወእቤሎ፡ ምንተ*ኑኢ፡ ቢጸ፡ መላእክት። 7 ወይቤ፡ እምሳድስ፡ ሰማይ፡ መላእክተ፡ *ዘፀጋም፡ አልቦቱ፡ እምይእዜ፡ ወኢመንበረ፡ ማእከሰ፡ ንቡረ፡ አላ፡ እምኀይል፡ ዘሳብዕ፡ ሰማይ፡ ኀበ፡ ይነብር፡ ዘኢይሰመይ፡ ወኅሩዩ፡ ዘስሙ፡ ኢተዐውቀ፡ ወኢኵሎሙ፡ ሰማያት፡ ስሞ፡ አእምሮ፡ ኢይክሉ፤ 8 እስመ፡ ውእቱ፡ *ሀሎ፡ ባሕቲቱ፡ ዘ*በ፡ ቃሉ፡ ኵሎሙ፡ ሰማያት፡ ወመናብርት፡ ያወሥኡ። ተኀየልኩኬ፡ አነ፡ ወተፈኖኩ፡ ከመ፡ ኣዕርገ፡ ዝየ፡ ከመ፡ ትርአይ፡ ዘንተ፡ ስብሓተ፡ 9 ወትርአይ፡ እግዚኦሙ፡ ለ*እሙንቱ፡ ሰማያት፡ *ኵሎሙ፡ ወዘእሉ፡ መናብርት፡ 10 እንዘ፡ ይትዌለጥ፡ እስከ፡ ይከውን፡ በከመ፡ ራእይክሙ፡ ወበከመ፡ አምሳሊክሙ። 11 አንሰኬ፡ እብለከ፡ ኢሳይያስ፡ እስመ፡ በሥጋ፡ ዝክቱ፡ ዓለም፡ ዘሀለወ፡ ብእሲ፡ ይግባእ፡ *ወኢዐርገ፡ ወኢርእየ፡ ወኢለበወ፡ ዘአንተ፡ ሰበውከ፡ ወ*ዘሀለወከ፡ ትርአይ፡ 12 እስመ፡ ሀለወከ፡ በመክፈልተ፡ እግዚእ፡ [በክፍለ፡ ዕፅ፡] ትምጻእ፡ ዝየ፡ [ወእምህየ፡ ውእቱ፡ ኀይሉ፡ ለሳድስ፡ ሰማይ፡ ወለአየር]። 13 ወአዕበይክዎ፡ በስብሐት፡ ለእግዚእየ፡ እስመ፡ በመክፈልተ፡ ዚአሁ፡ ዝየ፡ እመጽእ። 14 ወይቤ፡ ስማዕኬ፡ ዓዲ፡ ዘንተኒ፡ እምኀበ፡ ቢጽከ፡ ሶበ፡ *እምኀበ፡ ሥጋ፡ *እምክረ፡ አምላክ፡ ዐረገ፡ ዝየ፡ *አሜሃ፡ ልብሰ፡ ትነሥእ፡ ዘአንተ፡ ትሬኢ፡ ወባዕዳንሂ፡ ኍሉቃን፡ ንቡራን፡ አልባስ፡ ትሬኢ፤ 15 ወአሜሃ፡ ዕሩየ፡ ትከውን፡ *ለመላእክት፡ *ለዘ፡ *በሳብዕ፡ ሰማይ። 16 ወአዕረገኒ፡ ውስተ፡ ሳድስ፡ ሰማይ፡ ወአልቦቱ፡ ዘበ፡ ፀጋም፡ ወኢመንበረ፡ ማእከለ፡ አላ፡ ኵሎሙ፡ አሐዱ፡ ራእዮሙ፡ ወስብሓቶሙ፡ ዕሩይ። 17 ወተውህበኒ፡ ወሰባሕኩ፡ አነሂ፡ ምስሌሆሙ፡ ወዝኩኒ፡ መልአክ፡ ወኮነ፡ ስብሓቲነ፡ ከመ፡ ዚአሆሙ። 18 ወበህየ፡ †ኵሎሙ፡ ይስምዩ፡ ለቀዳማዊ፡ አብ፡ †ወለፍቁሩ፡ [ለክርስቶስ፡] ወለመንፈስ፡ ቅዱስ፡ ኵሎሙ፡ በ*አሐዱ፡ ቃል፡ 19 ወኢኮነ፡ በከመ፡ ቃሎሙ፡ ለዘ፡ ውስተ፡ ኀምስቱ፡ ሰማያት፡ መላእክት፡ 20 [ወኢ*በከመ፡ ነቢቦሙ፡] አላ፡ ባዕድ፡ ቃል፡ ሀሎ፡ ህየ፡ ወ*ብዙኅ፡ ብርሃን፡ ሀሎ፡ ህየ። 21 ወሶቤሃ፡ እንዘ፡ ሀሎኩ፡ ውስተ፡ *ሳድስ፡ ሰማይ፡ አምሰልኩ፡ ጽልመተ፡ ዝኩ፡ ብርሃናተ፡ ዘርኢኩ፡ ውስተ፡ ኀምስቱ፡ ሰማያት። 22 ወተፈሣሕኩ፡ ወሰባሕኩ፡ ለዘ፡ ከመዝ፡ ብርሃናተ፡ ጸገወ፡ ለእለ፡ ይጸንኁ፡ ተስፋሁ። 23 ወአስተብቋዕክዎ፡ ለመልአክ፡ ዘይመርሐኒ፡ ከመ፡ እምይእዜ፡ ኢይግባእ፡ ውስተ፡ ዓለም፡ ዘሥጋ። 24 እብለክሙኬ፡ ሕዝቅያስ፡ ወኢዮሳብ፡ ወልድየ፡ ወሚክያስ፡ ከመ፡ ብዙኅ፡ ጽልመት፡ ሀሎ፡ ዝየ። 25 ወመልአክ፡ ዘይመርሐኒ፡ አእመረ፡ ምንተ፡ ሐለይኩ፡ ወይቤ፡ ወእመ፡ ተፈሣሕከ፡ በዝ፡ ብርሃኖት፡ *ተፈሣሕከ፡ እፎ፡ ፈድፋደ፡ *በሳብዕ፡ ሰማይ፡ ሶበ፡ ትሬኢ፡ ብርሃናተ፡ ኀበ፡ እግዚእ፡ ሀሎ፡ ወፍቁሩ፡ [እምኀበ፡ ተፈነውኩ፡ ዘሀሎ፡ ይትበሀል፡ ውስተ፡ ዓለም፡ ወልድ። 26 ኢተከሥተ፡ ዘሀሎ፡ ይኩን፡ ውስተ፡ ዘይማስን፡ ዓለም፡] ወአልባስኒ፡ ወመናብርት፡ ወአክሊላት፡ *ዘንቡራን፡ ለጻድቃን፡ ለእለ፡ ይትአመኑ፡ በዝኩ፡ እግዚእ፡ ለዘ፡ በራእይክሙ፡ ይወርድ፡ እስመ፡ ብርሃን፡ ዘህየ፡ ዐቢይ፡ ወመንክር። 27 ወለኢገቢኦትከሰ፡ ውስተ፡ ሥጋ፡ ዓዲ፡ መዋዕሊከ፡ ኢተፈጸማ፡ ለመጺእ፡ ዝየ። 28 ወሰሚዕየ፡ ሐዘንኩ፡ ወይቤ፡ ኢትሕዝን።

Chapter 9
1 ወወሰደኒ፡ ውስተ፡ አየር፡ ዘሳብዕ፡ ሰማይ፡ ወዓዲ፡ ሰማዕኩ፡ ቃለ፡ እንዘ፡ ትብል፡ እስከ፡ አይቴኑ፡ ሀለዎ፡ ይዕረግ፡ ዘበ፡ †ነኪራን፡ †ይነብር፡ ወፈራህኩ፡ ወርዑደ፡ ኮንኩ። 2 ወ[ይቤሰኒ፡] ሶበ፡ ርዑደ፡ ኮንኩ፡ ነዋ፡ እምህየ፡ *ካልእተ፡ ቃለ፡ ሰማዕኩ፡ እንዘ፡ ትትፌኖ፡ ወይብል፡ ይትኀደግ፡ ይዕረግ፡ ዝየ፡ ቅዱስ፡ ኢሳይያስ፡ እስመ፡ ዝየ፡ ውእቱ፡ ልብሱ። 3 ወተስእልክዎ፡ ለመልአክ፡ ዘምስሌየ፡ ወእቤ፡ መኑ፡ *ውእቱ፡ ዘከልአኒ፡ ወመኑ፡ ውእቱዝ፡ ዘተመይጠኒ፡ ከመ፡ እዕረግ። 4 ወይቤለኒ፡ ዘከልአከ፡ ዝውእቱ፡ ዘዲበ፡ ስብሓተ፡ ስድስቱ፡ ሰማይ፤ 5 ወ*ዘተመይጠከ፡ ዝውእቱ፡ እግዚእከ፡ [እግዚአብሔር፡ እግዚእ፡ ክርስቶስ፡ ዘሀሎ፡ ይትበሀል፡ *ውስተ፡ ዓለም፡ ኢየሱስ፡] ወስሞስ፡ ኢትክል፡ ሰሚዐ፡ እስከ፡ እም*ዝ፡ ሥጋ፡ ተዐርግ። 6 ወአዕረገኒ፡ ውስተ፡ ሳብዕ፡ ሰማይ፡ ወርኢኩ፡ በህየ፡ ብርሃነ፡ መንክረ፡ ወመላእክተኒ፡ ዘእንበሰ፡ ኈልቍ። 7 ወበህየ፡ ርኢኩ፡ ጻድቃነ፡ ኵሎሙ፡ ዘእምአመ፡ አዳም፤ 8 ወበህየ፡ ርኢክዎ፡ ለአቤል፡ ቅዱስ፡ ወለኵሎሙ፡ ጻድቃን፤ 9 ወበህየ፡ ርኢክዎ፡ ለሄኖክ፡ ወለኵሎሙ፡ እለ፡ ምስሌሁ፡ እሰ፡ ዐርቁ፡ እምል*ብሰተ፡ ሥጋ፡ ወርኢክዎሙ፡ በልብሰቶሙ፡ ዘላዕሉ፡ ወእሙንቱሰ፡ ሀለዉ፡ ከመ፡ መላእክት፡ እለ፡ ህየ፡ ይቀውሙ፡ በስብሓት፡ ዐቢይ፡ 10 ወባሕቱ፡ ውስተ፡ መናብርቶሙ፡ ኢነበሩ፡ ወአክሊላተ፡ ስብሓቶሙ፡ ኢሀሎ፡ ላዕሌሆሙ። 11 ወተስእልክዎ፡ ለመልአክ፡ ዘምስሌየ፡ እፎ፡ ዘአልባሰ፡ ነሥኡ፡ *ወበመናብርትሰ፡ ወበአክሊላት፡ ኢሀለዉ። 12–13 ወይቤለኒ፡ አክሊላተ፡ ወመናብርተ፡ ክብር፡ ኢነሥኡ፡ ይእዜ፡ እስከ፡ ይወርድ፡ ፍቁር፡ በራእይ፡ ዘትሬእዮ፡ እንዘ፡ ይወርድ። [ይወርድኬ፡] *ውስተ፡ ዓለም፡ በደኃሪ፡ መዋዕል፡ [እግዚእ፡ ዘሀሎ፡ ይትበሀል፡ ክርስቶስ፡] ወባሕቱ፡ ይሬእዩ፡ ወያአምሩ፡ መናብርተ፡ አይ፡ ዚአሆሙ፡ ወአክሊላተ፡ አይ፡ እምድኅረ፡ ወረደ፡ ወኮነ፡ በከመ፡ ራእይክሙ፡ ወያመስልዎ፡ ሥጋ፡ ወሰብእ፡ ውእቱ። 14 ወይሰፍሕ፡ አምላክ፡ ዘዝኩ፡ ዓለም፡ *እይ፡ ዲበ፡ ወልዱ፡ *ወይሰቅልዎ፡ ዲበ፡ ዕፅ፡ *ወያወርዱ፡ [እደዊሆሙ፡ ላዕሌሁ፡] *እንዘ፡ ኢያአምሩ፡ መኑ፡ ውእቱ፤ 15 ወከመዝ፡ ርደቱ፡ በከመ፡ አንተ፡ ትሬኢ፡ ለሰማያትኒ፡ የኀብኦሙ፡ ከመ፡ ኢይትዐወቅ፡ መኑ፡ ውእቱ። 16 ወሶበ፡ ሰረቆ፡ ለመልአከ፡ ሞት፡ ወየዐርግ፡ በሣልስት፡ ወይነብር፡ ውስተ፡ ዝኩ፡ ዓለም፡ [ኀምስተ፡ ምእተ፡ ወአርብዓ፡ ወኀምስተ፡] መዋዕለ፤ 17 ወአሜሃ፡ የዐርጉ፡ እምጻድቃን፡ ብዚኃን፡ ምስሌሁ፡ ዘመንፈሶሙ፡ *አልባሰ፡ ኢነሥኡ፡ እስከ፡ የዐርግ፡ እግዚእ፡ [ክርስቶስ፡] ወየዐርጉ፡ ምስሌሁ። 18 አሜሃኬ፡ ይነሥኡ፡ [አልባሶሙ፡ ወ]መናብርቶሙ፡ ወአክሊላቲሆሙ፡ ሶበ፡ ውስተ፡ ሳብዕ፡ ሰማይ፡ ዐርገ፡ ውእቱ። 19 ወእቤሎ፡ ዘተስእልክዎ፡ ውስተ፡ ሣልስ፡ ሰማይ፡ 20 †ወይቤለኒ፡ †ኵሉ፡ በዝክቱ፡ ዓለም፡ ዘይትገበር፡ በዝየ፡ ይትዐወቅ። 21 ወእንዘ፡ ዓዲ፡ እት*ናገር፡ ምስሌሁ፡ ነዋ፡ አሐዱ፡ እመላእክት፡ እለ፡ ይቀውሙ፡ ስቡሕ፡ ፈድፋደ፡ እምስብሓቱ፡ ለዝኩ፡ መልአክ፡ ለዘ፡ እምዓለም፡ አዕረገኒ። 22 ወአርአየኒ፡ መጻሕፍተ፡ [ወአኮ፡ ከመ፡ መጻሕፍተ፡ ዝዓለም፡] ወፈትሖሙ፡ ወመጻሕፍት፡ ጽሑፍ፡ ሀሎ፡ ወአኮ፡ ከመ፡ መጻሕፍተዝ፡ ዓለም። ወወሀበኒ፡ ወአንበብክዎን፡ ወነዋ፡ ምግባራቲሆሙ፡ ለውሉደ፡ እስራኤል፡ *ህየ፡ ሀለዋ፡ ጽሑፋት፡ ወምግባሮሙሰ፡ *ዘኢያአምር፡ ወልድየ፡ ኡዮሳብ። 23 ወእቤ፡ አማን፡ አልቦ፡ ዘይትኀባእ፡ በሳብዕ፡ ሰማይ፡ ዘይትገበር፡ *በውስተ*ዝ፡ ዓለም። 24 ወርኢኩ፡ በህየ፡ አልባሰ፡ ብዙኀ፡ *ንቡረ፡ ወመናብርተ፡ ብዙኀ፡ ወአክሊላተ፡ ብዙኀ፡ 25 ወእቤ፡ ለመልአከ፡ ዘመኑ፡ ዝአልባስ፡ ወመናብርት፡ ወአክሊላት። 26 ወይቤለኒ፡ ዝሰ፡ አልባስ፡ ሀለዉ፡ ብዙኃን፡ እምዝክቱ፡ ዓለም፡ እለ፡ ይነሥኡ፡ ተአሚኖሙ፡ በቃላቱ፡ ለዝኩ፡ ዘከመ፡ እቤለከ፡ [ይሰመይ፡] ወየዐቅብዎን፡ ወይትአመኑ፡ ቦሙ፡ ወይትእመኑ፡ በመስቀሉ፤ እላ፡ ሎሙ፡ ንቡር። 27 ወርኢኩ፡ አሐዱ፡ እንዘ፡ ይቀውም፡ *ዘስብሓቲሁ፡ ይትዐደው፡ እምኵሱ፡ ወስብሓቲሁ፡ ዐቢይ፡ ውእቱ፡ ወመንክር። 28 ወሶበ፡ ርኢክዎ፡ ኵሎሙ፡ ጻድቃን፡ እለ፡ ርኢኩ፡ ወመላእክት*ኒ፡ *እሰ፡ ርኢኩ፡ መጽኡ፡ ኀቤሁ፡ ወአዳም፡ ወአቤል፡ ወሴት፡ ወኵሎሙ፡ ጻድቃን፡ ቅድመ፡ ቀርቡ፡ ወሰገዱ፡ ሎቱ፡ ወሰብሕዎ፡ ኵሎሙ፡ በ*አሐዱ፡ ቃል፡ ወሰልየኒ፡ ሀለውኩ፡ ምስሌሆሙ፡ እሴብሕ፡ ወኮነ፡ ስብሐቲየ፡ ከመ፡ ዚአሆሙ። 29 ወሶቤሃ፡ ቀርቡ፡ መላእክት፡ ኵሎሙ፡ ወሰገዱ፡ ወሰብሑ። 30 ወተወለጥኩ፡ ወኮንኩ፡ ከመ፡ መልአክ። 31 ወሶቤሃ፡ ይቤለኒ፡ መልአክ፡ ዘይመርሐኒ፡ ለዝ፡ ስግድ፡ ወሰገድኩ፡ ወሰባሕኩ። 32 ወይቤለኒ፡ መልአክ፡ ዝውእቱ፡ እግዚእ፡ *ዘኵሉ፡ ስብሓት፡ ዘርኢከ። 33 ወእንዘ፡ ዓዲ፡ ይትናገር፡ ርኢኩ፡ ካልአ፡ ስቡሐ፡ ዘይመስሎ፡ ወጻድቃን፡ ኀቤሁ፡ ቀርቡ፡ ወሰገዱ፡ ወሰብሑ፡ ወለሊየኑ፡ ሰባሕኩ፡ ምስሌሆሙ፡ ወስብሓትየ፡ ኢተወለጠ፡ በከመ፡ ርእየቶሙ። 34 ወሶቤሃ፡ ቀርቡ፡ መላእክት፡ ወሰገዱ፡ ሎቱ። 35 ወርኢክዎ፡ ሰእግዚእ፡ ወለዳግም፡ መልአክ፡ ወእሙንቱ*ሂ፡ ሀለዉ፡ ቅዉማን፤ 36 ወዳግምሰ፡ ዘርኢኩ፡ በፀጋመ፡ እግዚእየ። ወተስእልኩ፡ መኑ፡ ውእቱ፡ ዝንቱ፡ ወይቤሰኒ፡ ስግድ፡ ሎቱ፡ እስመ፡ ዝውእቱ፡ መልአከ፡ መንፈስ፡ ቅዱስ፡ ዘላዕሌከ፡ ወለባዕዳንሂ፡ ጻድቃን፡ ዘይትናገር። 37 *ወርኢኩ፡ ስብሓተ፡ ዐቢየ፡ ተከሢቶ፡ አዕይንተ፡ መንፈስየ፡ ወአነ፡ ሶቤሃ፡ ኢክህልኩ፡ እርአይ፡ ወኢመልአክ፡ ዘምስሌየ፡ ወ*ኢኵሎሙ፡ መላእክት፡ እለ፡ ርኢኩ፡ እንዘ፡ ይሰግዱ፡ ሎቱ፡ ለእግዚእየ። 38 ወባሕቱ፡ *ርኢኩ፡ ለጻድቃን፡ በኀይል፡ ዐ*ቢይ፡ እንዘ፡ ይሬእዩ፡ ስብሓቶ፡ ለዝኩ። 39 ወቀርበ፡ ኀቤየ፡ እግዚእ*የ፡ ወመልአከ፡ መንፈስ፡ ወይቤ፡ ርኢ፡ ከመ፡ ተውህበከ፡ ትርአዮ፡ ለእግዚአብሔር፡ ወበእንቲአከ፡ ለመልአክ፡ ዘምስሌከ፡ ተውህቦ፡ ኀይል። 40 ወርኢ*ኩ፡ ከመ፡ ሰገደ፡ *እግዚእየ፡ ወመልአክ፡ ዘመንፈስ፡ ወሰብሑ፡ ክልኤሆሙ፡ ኅቡረ፡ ለእግዚአብሔር። 41 ወሶቤሃ፡ ኵሎሙ፡ ጻድቃን፡ *ቀርቡ፡ ወሰገዱ፡ 42 *ወመላእክት፡ *ቀርቡ፡ ወሰገዱ፡ ወኵሎሙ፡ መላእክት፡ ሰብሑ።

Chapter 10
1 ወሶቤሃ፡ ሰማዕኩ፡ ቃላተ፡ ወስብሐታተ፡ ዘሰማዕኩ፡ በሰማያት፡ ዘስድስቱ፡ ሰማይ፡ እንዘ፡ የዐርግ፡ ወይሰማዕ፡ ህየ፡ 2 ወኵሎሙ፡ ለዝኩ፡ ለስቡሕ፡ ዘኢክህልኩ፡ ስብሓቶ፡ ርኢየ፡ ይትፌኖ፡ 3 ወለሊየኒ፡ እሰምዕ፡ ስብሓቶ፡ ወእሬኢ፤ 4 ወእግዚእ፡ *ወመልአከ፡ መንፈስ፡ ኵሎ፡ ይሰምዕ፡ ወኵሎ፡ ይሬኢ። 5 ወኵሉ፡ ስብሓት፡ *ዘይትፌኖ፡ እምስድስቱ፡ ሰማያት፡ አኮ፡ ክመ፡ ዘይሰማዕ፡ አላ፡ ያስተርኢ። 6 ወሰማዕክዎ፡ ለመልአክ፡ ዘይመርሐኒ፡ ወይቤ፡ ዝውእቱ፡ ዘልዑል፡ ፈድፋደ፡ እምልዑላን፡ በቅዱስ፡ ዓለም፡ ዘይነብር፡ ወበቅዱሳን፡ ያዐርፍ፡ ዘሀሎ፡ ይትበሀል፡ እመንፈስ፡ ቅዱስ፡ በአፈ፡ ጻድቃን፡ አቡሁ፡ ለእግዚእ። 7 ወሰማዕኩ፡ ቃላተ፡ ዘልዑል፡ ፈድፋደ፡ አቡሁ፡ ለእግዚእየ፡ እንዘ፡ ይብሎ፡ ለእግዚእየ፡ [ክርስቶስ፡ ዘሀሎ፡ ይትበሀል፡ ኢየሱስ፡] 8 ፃእ፡ ወረድ፡ ኵሎ፡ ሰማያተ፡ ወትወርድ፡ *ምጽናዐ፡ ወዝኩ፡ ዓለመ፡ እስከ፡ ኀበ፡ መልአክ፡ ዘውስተ፡ ሲኦል፡ ትወርድ፡ ወባሕቱ፡ እስከ፡ ለሐጕል፡ ኢተ*ሐውር። 9 ወትትሜሰል፡ በከመ፡ አምሳስ፡ ኵሎሙ፡ *እለ፡ ዘውስተ፡ ኀምስቱ፡ ሰማያት፡ 10 ወበከመ፡ ርእየቶሙ፡ ለመላእክተ፡ ምጽናዕ፡ እንዘ፡ ትትዓቀብ፡ ትትሜሰል፡ [ወለመላእክት*ኒ፡ እለ፡ ውስተ፡ ሲኦል፤] 11 ወኢያእምሩ፡ ኵሎሙ፡ መላእክት፡ ዘዝኩ፡ ዓለም፡ ከመ፡ አንተ፡ እግዚእ፡ ምስሌየ፡ ዘሰብዐቲሁ፡ ሰማያት፡ ወ*ዘመላእክቲሆሙ፤ 12 ወኢያእምሩ፡ ከመ፡ አንተ፡ ምስሌየ፡ *ሶበ፡ በቃለ፡ ሰማያት፡ ጸዋዕኩ፡ ወለመላእክቲሆሙ፡ ወሰብርሃናቲሆሙ፡ ሶበ፡ አዕበይኩ፡ ለ*ሳድስ፡ ሰማይ፡ *ከመ፡ ትኰንን፡ ወትደምስስ፡ ሰመኳንንቱ፡ ወለመላእክቱ፡ *ወለአማልክተ፡ ዝኩ፡ ዓለም፡ ወለዓለም፡ ዘእምኔሆሙ፡ ይትመለክ፡ 13 እስመ፡ ክሕዱኒ፡ ወይቤሉ፡ ንሕነ፡ ክመ፡ ወዘእንበሌነ፡ ወኢመኑሂ። 14 ወእምድኅረ፡ እመላእክተ፡ ሞት፡ ተዐርግ፡ ሰመካንከ፡ ወኢትትዌለጥ፡ በ*በ፡ ሰማየ፡ ሰማይ፡ አላ፡ በሰብሓት፡ ተዐርግ፡ ወትነብር፡ በየማንየ፡ 15 ወአሜሃ፡ ይሰግዱ፡ ሰከ፡ መኳንንት፡ ወኃይላት፡ ዘዝኩ፡ ዓለም። 16 ዘንተ፡ ሰማዕኩ፡ *ስብሐተ፡ ዐቢየ፡ እንዘ፡ ይኤዝዝ፡ *ለእግዚእየ። 17 ወ*ከመዝ፡ ርኢኩ፡ ሶበ፡ ወፅአ፡ *እምሳብዕ፡ ሰማይ፡ እግዚእየ፡ ውስተ፡ ሳድስ፡ ሰማይ። 18 ወመልአክ፡ ዘወሰደኒ፡ [እምዝ፡ ዓለም፡ ምስሌየ፡ ሀሎ፡ ወ]ይቤለኒ፡ ሰቡ፡ ኢሳይያስ፡ ወርኢ፡ ከመ፡ *ይትረአይ፡ ተወልጦቱ፡ ለእግዚእ፡ ወርደቱ። 19 ወርኢኩ፡ ወሶበ፡ ርእይዎ፡ መላእክት፡ ሶቤሃ፡ ዘ*በ፡ ሳድስ፡ ሰማይ፡ ሰብሕዎ፡ ወወደስዎ፡ እስመ፡ ኢተወስጠ፡ በከመ፡ ርእየቶ*ሙ፡ ለመላእክት፡ ዘህየ፡ ወሰብሕዎ፡ ወአነሂ፡ ሰባሕኩ፡ ምስሌሆሙ። 20 ወርኢኩ፡ ሶበ፡ ወረደ፡ ውስተ፡ ኃምስ፡ ሰማይ፡ ወተመሰለ፡ ውስተ፡ ኃምስ፡ ሰማይ፡ *በከመ፡ ርእየቶሙ፡ ለመላእክት፡ ዘህየ፡ ወኢሰብሕዎ፡ እስመ፡ ርእየቱ፡ ከመ፡ ዚአሆሙ። 21 ወሶቤሃ፡ ወረደ፡ ውስተ፡ ራብዕ፡ ሰማይ፡ ወተመሰለ፡ በክመ፡ ርእየቶሙ፡ ለመላእክት፡ ዘህየ፡ 22 ወሶበ፡ ርእይዎ፡ ኢሰብሕዎ፡ ወኢወደስዎ፡ እስመ፡ ርእየቱ፡ ከመ፡ ርእየቶሙ። 23 ወዓዲ፡ ርኢኩ፡ ሶበ፡ ወረደ፡ ውስተ፡ ሣልስ፡ ሰማይ፡ ወተመሰለ፡ በከመ፡ ርእየቶው፡ ለመላእክት፡ *ዘውስተ፡ *ሣልስ፡ ሰማይ። 24 *ወማኅለፍተ፡ እለ፡ የዐቅቡ፡ አንቀጸ፡ ሰማይ፡ ኀሠሡ፡ ወእግዚእ፡ ወሀቦሙ፡ ከመ፡ ኢይትአመር፤ ወሶበ፡ ርእይዎ፡ ኢስብሕዎ፡ ወኢወደስዎ፡ እስመ፡ ርእየቱ፡ ከመ፡ ርእየቶሙ። 25 ወዓዲ፡ ርኢኩ፡ ሶበ፡ ወረደ፡ ውስተ፡ ዳግም፡ ሰማይ፡ ወዓዲ፡ ወሀበ፡ በህየኒ፡ ማኅለፍተ፡ እስመ፡ እስ፡ የዐቅቡ፡ አናቅጸ፡ የኀ*ሥሡ፡ ወእግዚእ፡ ይሁብ። 26 ወርኢኩ፡ ሶበ፡ ተመሰለ፡ በከመ፡ ርእየቶሙ፡ ለመላእክት፡ ለዘ፡ በዳ*ግም፡ ሰማይ፡ ወርእይዎ፡ ወኢሰብሕዎ፡ እስመ፡ ርእየቱ፡ በከመ፡ ርእየቶሙ። 27 ወዓዲ፡ ርኢክዎ፡ ሶበ፡ ወረደ፡ ውስተ፡ ቀዳማዊ፡ ሰማይ፡ ወበህየኒ፡ ወሀበ፡ ማጎስፍተ፡ ስእስ፡ የዐቅቡ፡ አናቅጸ፡ ወተመሰለ፡ በከመ፡ ርእየቶሙ፡ ለመላእክት፡ እስ፡ በፀጋመ፡ ዝኩ፡ መንበር፡ ወኢሰብሕዎ፡ ወኢወደስዎ፡ እስመ፡ ርእየቱ፡ በከመ፡ ርእየቶሙ። 28 ወኪያየሰ፡ አልቦ፡ ዘተስእለኒ፡ በእንተ፡ መልአክ፡ ዘይመርሐኒ። 29 ወዓዲ፡ ወረደ፡ ውስተ፡ መጽናዕ፡ ኀበ፡ *መኰንነዝ፡ ዓለም፡ ይነብር፡ *ወወሀበ፡ ማኅለፍተ፡ ለእለ፡ በፀጋም፡ ወርእየቱ፡ ከመ፡ ዚአሆሙ፡ ወ*ኢሰብሕዎ፡ በህየ፡ አላ፡ በደንጽ፡ ሀለዉ፡ *አሐዱ፡ ለአሐዱ፡ *ወይትቃተሉ፡ እስመ፡ *ህየ፡ ህሎ፡ ኃይለ፡ እኩይ፡ ወደንጽ፡ *ዘበ፡ ኅዳጥ። 30 ወርኢኩ፡ ሶበ፡ ወረደ፡ ወተመሰለ፡ ለመላእክተ፡ አየር፡ ወውእቱ፡ ሀሎ፡ ከመ፡ አሐዱ፡ እምውስቴቶሙ። 31 ወኢወሀበ፡ ማኅለፍተ፡ እስመ፡ አሐዱ፡ ለ*አሐዱ፡ የሀይድ፡ ወይገፍዕ።

Chapter 11
1 ወአምድኅረዝ፡ ርኢኩ፡ ወመልአከ፡ ዘተናገረ፡ ምስሌየ፡ ዘመርሐኒ፡ ይቤስኒ፡ ስቡ፡ ኢሳይያስ፡ ወልደ፡ አሞጽ፡ እስመ፡ ስዝ፡ ተፈኖኩ፡ እምንበ፡ እግዚአብሔር። 2 ወአነሂ፡ ርኢኩ፡ እምትውልደ፡ ዳዊት፡ ነቢይ፡ ብእሲተ፡ እንተ፡ ስማ፡ ማርያም፡ ወይእቲ፡ ድንግል፡ ወትትፈኅር፡ ሰብእሲ፡ ዘስሙ፡ ዮሴፍ፡ ብእሲ፡ ፀረባዊ፡ ወውእቱሂ፡ እምዘርአ፡ ወእምትውልደ፡ ዳዊት፡ ጻድቅ፡ ዘእምቤተ፡ ልሔም፡ ዘይሁዳ፡ 3 ወይመጽእ፡ በመከፈልተ፡ ዚአሁ። ወሶበ፡ ተፍሕረት፡ ትትረከብ፡ ፅንስታ፡ ወይፈቅድ፡ ዮሴፍ፡ ጸረባዊ፡ ይኅድጋ። 4 ወመልአከ፡ መንፈስ፡ ያስተርኢ፡ በዝ፡ ዓለም፡ ወእምዝ፡ ኢየኀድጋ፡ ዮሴፍ፡ ወየዐቅባ፡ ለማርያም፡ ወውእቱሰ፡ አልቦ፡ ለዘ፡ ይከሥት፡ ዘንተ፡ ነገረ። 5 ወኢይቀርባ፡ ለማርያም፡ ወየዐቅባ፡ ከመ፡ ድንግል፡ ቅድስት፡ ወባሕቱ፡ ፅንስ፡ እንዘ፡ ባቲ። 6 ወኢይነብር፡ ምስሌሃ፡ *አውራኀ፡ ክልኤ፡ 7 ወእምድኅረ፡ ክልኤ፡ አውራኀ፡ መዋዕል፡ ወዮሴፍ፡ ይሄሉ፡ ውስተ፡ ቤቱ፡ ወማርያም፡ በእሲቱ፡ ወባሕቱ፡ ክልኤሆሙ፡ ባሕቲቶሙ፤ 8 ወይከውን፡ ሶበ፡ ይሄልዉ፡ ባሕቲቶሙ፡ ወትኔጽር፡ ማርያም፡ በአዕይንቲሃ፡ ሶቤሃ፡ ወትሬኢ፡ ኀፃነ፡ ንኡሰ፡ ወትደነግፅ። 9 ወእምድኅረ፡ ደንገፀት፡ ትትረከብ፡ ከርሣ፡ ከመ፡ ቀዲሙ፡ ዘእንበለ፡ ትፅንስ። 10 ወሶበ፡ ይቤላ፡ *ምታ፡ ዮሴፍ፡ ምንተ፡ ያደነግጸኪ፡ ይትከሠት፡ አዕይንቲሁ፡ ወይሬእዮ፡ ለኅፃን፡ ወይሴብሖ፡ ለእግዚአብሔር፡ እስመ፡ *በመክፈልቱ፡ መጽአ፡ እግዚእ። 11 ወቃል፡ ይከውን፡ ሎሙ፡ ዘንተ፡ ራእየ፡ ለመኑሂ፡ ኢትንግሩ። 12 ወይትነገር፡ ቃል፡ በእንተ፡ ኅፃን፡ በቤተ፡ ልሔም። 13 ቦእለ፡ ይብሉ፡ ወለደት፡ *ድንግል፡ ማርያም፡ ቅድመ፡ ክልኤ፡ አውራኅ፡ ዘተወስበት፤ 14 ወብዙኃን፡ ይብሉ፡ ኢወለደት፡ ወኢዐርገት፡ መወልዲት፡ ወ*ኢጽራኀ፡ ሕማም፡ ኢሰማዕነ። ወይጼለሉ፡ ኵሎሙ፡ እምኔሁ፡ ወያአምሩ፡ ኵሎሙ፡ ቦቱ፡ ወኢያ*አምሩ፡ እምአይቴ፡ ውእቱ። 15 ወይነሥእዎ፡ ወይመጽኡ፡ *ለናዝሬት፡ ዘገሊላ። 16 ወርኢኩ፡ ሕዝቅያስ፡ ወኢዮሳብ፡ ወልድየ፡ ወለባዕዳንሂ፡ ነቢያት፡ እነግር፡ ለእለ፡ ይቀውሙ፡ ከመ፡ ኀብአ፡ ኵሎ፡ ሰማያተ፡ ወኵሎ፡ መኳንንተ፡ ወ*ኵሎ፡ አምላከ፡ ዘዝ፡ ዓለም። 17 ወር*ኢኩ፡ በናዝሬት፡ ሀሎ፡ ይጠቡ፡ ከመ፡ ኅፃን፡ ወበከመ፡ ሥርዓት፡ ሀሎ፡ ከመ፡ ኢይትአመር። 18 ወሶበ፡ ልህቀ፡ ይገብር፡ ተኣምረ፡ ዐቢየ፡ ወመንክረ፡ በምድረ፡ እስራኤል፡ *ወኢየሩሳሌም። 19 ወእምድኅረዝ፡ ይቀንእ፡ ቦቱ፡ ነኪራዊ፡ ወያነሥኦሙ፡ ለውሉደ፡ እስራኤል፡ ላዕሌሁ፡ እንዘ፡ ኢያአምሩ፡ መኑ፡ ውእቱ፡ ወይሜጥውዎ፡ ሰንጉሥ፡ ወይሰቅልዎ፡ *ወይወርድ፡ ኀበ፡ መልአክ። 20 በኢየሩሳሌምኬ፡ ረኢክዎ፡ እንዘ፡ ይሰቅልዎ፡ ዲበ፡ ዕፅ፡ 21 ወከመኒ፡ እምድኅረ፡ ሣልስት፡ ዕለት፡ ይትነሣእ፡ ወይነብር፡ መዋዕለ። 22 ወይቤለኒ፡ መልአክ፡ ዘይመርሐኒ፡ ሰቡ፡ ኢሳይያስ፡ ወርኢኩ፡ ሶበ፡ ፈነዎሙ፡ *ለዐሠርቱ፡ ወክልኤቱ፡ አርዳእ፡ ወዐርገ። 23 ወአነ፡ ርኢክዎ፡ ወኮነ፡ በምጽናዕ፡ ወኢተወሰጠ፡ በከመ፡ ርእየቶሙ፡ ወርእይዎ፡ ኵሎሙ፡ መላእክት፡ ዘምጽናዕ፡ *ወሰይጣን፡ ወሰገዱ። 24 ወብዙኅ፡ ሐዘን፡ ኮነ፡ በህየ፡ እንዘ፡ ይብሉ፡ እፎ፡ ወረደ፡ እግዚእ*ነ፡ ማእከሰነ፡ ወንሕነ፡ ኢለበውነ፡ ስብሓተ፡ [ዘሀለወት፡ ላዕሌሁ፡] ዘንሬኢ፡ ዘተረክበ፡ ላዕሌሁ፡ እምሳድስ፡ ሰማይ። 25 ወዐርገ፡ ውስተ፡ ዳግም፡ ሰማይ፡ ወኢተወለጠ፡ አላ፡ ኵሎሙ፡ መላእክት፡ እለ፡ በየማን፡ ወበፀጋም፡ ወመንበር፡ *ማእከለ፡ ውእቱ፡ 26 ወይሰግዱ፡ ሎቱ፡ ወይሴብሕዎ፡ ወይብሉ፡ እፎ፡ እግዚእ*ነ፡ ኀብአነ፡ እንዘ፡ ይወርድ፡ ወኢለበውነ። 27 ወከማሁ፡ ዐርገ፡ ውስተ፡ ሣልስ፡ ወከማሁ፡ ሰብሑ፡ ወይቤሉ፤ 28 *ወውስተ፡ ራብዕ፡ ሰማይ፡ ወኃምስሂ፡ ከማሁ፡ ክመ፡ ይቤሉ፤ 29 ወባሕቱ፡ ስብሓትሰ፡ አሐዱ፡ ውእቱ፡ *ወእምኔሁ፡ ኢተወለጠ። 30 ወርኢኩ፡ ሶበ፡ ውስተ፡ ሳድስ፡ ሰማይ፡ ዐርገ፡ ወሰገዱ፡ ሎቱ፡ ወሰብሕዎ፤ 31 ወባሕቱ፡ ውስተ፡ ኵሉ፡ ሰማያት፡ ስብሓት፡ ይትዌሰክ። 32 ወርኢክዎ፡ እፎ፡ ዐርገ፡ ውስተ፡ ሳብዕ፡ ሰማይ፡ ወሰብሕዎ፡ ኵሎሙ፡ ጻድቃን፡ ወኵሎሙ፡ መላእክት። ወሶቤሃ፡ ርኢኩ፡ ከመ፡ ነበረ፡ በየማነ፡ ስብሐት፡ ዐቢይ፡ ዝኩ፡ ዘእቤሰክሙ፡ ከመ፡ ኢክህልኩ፡ ስብሓቶ፡ ርኢየ። 33 ወመልአክኒ፡ ዘመንፈስ፡ ቅዱስ፡ ርኢኩ፡ *ከመ፡ ነበረ፡ በፀጋም። 34 *ወመልአክ፡ *ዝይቤለኒ፡ ኢሳይያስ፡ ወልደ፡ አሞጽ፡ አከለከ፡ እስመ፡ ዐበይት፡ እላንቱ፡ እስመ፡ ጠየቀ፡ ዘኢጠየቀ፡ ወልደ፡ ሥጋ፡ 35 ወትገብእ፡ ውስተ፡ ልብስከ፡ እስከ፡ መዋዕሊከ፡ ይትፌጸማ፤ አሜሃ፡ ትመጽእ፡ ዝየ። 36 እሎንተ፡ ርእየ፡ መይቤ፡ ኢሳይያስ፡ ለኵሎሙ፡ እለ፡ ይቀውሙ፡ ቅድሜሁ፡ ወይሴብሑ። ወይትናገሮ፡ ለሕዝቅያስ፡ ንጉሥ፡ ወይቤ፡ ከመ፡ እላንተ፡ ተናገርኩ፡ 37 ወተፍጻሜቱ፡ ለዝ፡ ዓለም፡ 38 ወኵላ፡ ዛቲ፡ ራእይ፡ ትትፌጸም፡ *በደኃሪት፡ ትውልድ። 39 ወአምሐሎ፡ ኢሳይያስ፡ ከመ፡ ኢይንግር፡ ለሕዝበ፡ እስራኤል፡ ወኢእላንተ፡ ቃላተ፡ ከመ፡ *ኢየሀብ፡ ለአዕልዎ፡ ለሰብእ። 40 *…ከማሃ፡ ታነብዎን። ወአንትሙሰ፡ ሀልዉ፡ በመንፈስ፡ ቅዱስ፡ ከመ፡ ትንሥኡ፡ አልባሲክሙ፡ ወመናብርተ፡ ወአክሊላተ፡ ዘስብሓት፡ ዘበ፡ ሳብዕ፡ ሰማይ፡ ንቡር።
41 በእንተ፡ እሉ፡ ራእያት፡ ወትንቢታት፡ ወሠሮ፡ ሰማየል፡ ሰይጣን፡ በእደ፡ ምናሴ፡ ለኢሳይያስ፡ ወልደ፡ አሞጽ፡ ነቢይ። 42 ወዘንተ፡ ኵሎ፡ ወሀቦ፡ ሕዝቅያስ፡ ለምናሴ፡ በዓመተ፡ ፳ወ፮፤ 43 ወኢተዘከረ፡ ምናሴ፡ ወኢወደዮን፡ ውስተ፡ ልቡ፡ *ለእላ፡ አላ፡ ተቀኒዮ፡ ለሰይጣን፡ ተሀጕለ።
ተፈጸመ፡ በዝየ፡ *ዘኢሳይያስ፡ ነቢይ፡ ምስለ፡ ዕርገቱ።
